《西岗重九》
宋代·李新

天涯一角见重阳，萧洒西风客断肠。
麻紵未更今日白，菊花还断去年黄。
陶潜把酒得开解，宋玉临墙乍感伤。
借问龙山歌会者，座中谁认绿衣郎。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。